als_Latn dik_Latn sag_Latn
Ministrja e Mbrojtjes, Mimi Kodheli ka replikuar me deputetin Ben Blushi, duke thënë se Rama “u vlerësua si kryeministri më i mirë i shqiptarëve, një ndër piktorët më të mirë francezë”. Nga foltorja e Kuvendit, Mimi Kodheli, teksa e ka barazuar Blushin me Saliun, për baltën, akuzat dhe mllefin ndaj kolegëve ka thënë se ai ka dashur shumë të kishte një portofol si ai i Ministrisë së Mbrojtjes.
“Dje kryeministri u vlerësua si kryeministri më i mirë i shqiptarëve, një ndër piktorët më të mirë francezë, që ishte motivacioni i medaljes, e të dalim këtu dhe të ironizojmë kur duhet të flasim për të tjera gjëra. Unë nuk kam parasysh faktin se mund të flasësh për ligjin se udhët një farë shkolle që të kuptosh nga financat dhe ekonomia, pavarësisht se ke qenë 20 vjet në politikë, por mendoj se ai vlen të merresh me ato që thua Ben Blushi, kam menduar gjatë nëse duhet të flisja apo jo, se në fillim mendoja se kjo con ujë në mullirin tënd e do të bëhesh protagonist i një gjëje që nuk je.
Eshtë për të ardhur keq që cdo të enjte, ti bën parimorin, hedh baltë mbi ish kolegët e tu dhe këtë e bën jo domosdoshmërisht për parime. Se është i fortë tundimi dhe dëshira për të qenë pjesë e qeverisë, unë më shumë se kushdo e verifikoj këtë, pasioni i madh për të pasur një portofol si ai i Ministrisë së Mbrojtjes, e kemi diskutuar shumë herë, por ky nuk është diskutim. Nuk mund të jetë arsye se si ish shokët e tu mbulohen me baltë e të shara, njësoj si Saliu në një kohë kur Saliu është origjinal mllefi është i njohur, arsyet janë të njohura, sa unë kam mëndur se pse ti sillesh kështu ishin të ndryshme, se mendova se do vinte dita të bëheshe politikan serioz por nuk do bëhesh dot, mllefi nuk do të lërë. Nuk e ngre këtë cështje vetëm për faktin se Lindita është grua, apo anëtare e qeverisë. Ke tentuar ta bësh këtë edhe një herë më përpara po s’ke qenë aq trim sa ta cosh deri në fund një ofendim për një zonë shumë të nderuar të PS”, tha Kodheli.
als_Latn als_Latn als_Latn